armvectores/hy_wikipedia_2023 huggingface dataset:
Ջոշուա Ռեյնոլդս

Ջոշուա Ռեյնոլդս (անգլ.՝ Joshua Reynolds, հուլիսի 16, 1723(1723-07-16)[…], Պլիմպթոն, քաղաք Պլիմուտ, Դևոն, Անգլիա, Մեծ Բրիտանիայի թագավորություն - փետրվարի 23, 1792(1792-02-23)[…], Լոնդոն, Մեծ Բրիտանիայի թագավորություն), անգլիացի նկարիչ։ Գեղարվեստի թագավորական ակադեմիայի հիմնադիրը և առաջին նախագահը։ Անդամակցել է նաև դիլետանտների ընկերությանը, որն ստեղծվել էր անտիկ արվեստն ուսումնասիրելու նպատակով։ Համարվում է XVIII դարի անգլիական դիմանկարչության կարկառուն ներկայացուցիչներից մեկը։ Համբավվել է նաև որպես պատմական թեմատիկայով նկարների հեղինակ և արվեստի տեսաբան։


== Կենսագրություն ==
Սովորել է Լոնդոնում, Թ․ Հադսոնի մոտ (1740-1743), ստեղծագործել է Դևոնշիրում և Լոնդոնում։ 1749-1752 թվականներին ճանապարհորդել է Եվրոպայում։ Ուսումնասիրել է ՌեմբրաԱղի, Ռուբենսի ստեղծագործությունները, 16-րդ դարի Վենետիկի արվեստը։ Լոնդոնի Գեղարվեստի ակադեմիայի հիմնադիրն է և առաջին նախագահը (1768-1790)։ Ստեղծագործաբար յուրացնելով բարոկկոյի հանդիսային դիմանկարի ավանդույթները՝ Ռեյնոլդսը ձգտել է իդեալական անհատի մասին պատկերացումները զուգակցել սոցիալ-պատմական բնութագրումներին։ Բնորդի պատկերման հավաստիությանը նա հասել է դինամիկ կոմպոզիցիայի, ագատ վրձնահարվածների, տաք և հյութեղ կոլորիտի օգնությամբ (կոմսուհի Հարրինգտոնի դիմանկարը, 1777-1779, Հանդիգտոն գեղարվեստական պատկերասրահ, Սան-Մարինո, ԱՄՆ)։ Հոգեբանական բացառիկ արտահայտությամբ են առանձնանում Ռեյնոլդսի բարեկամների դիմանկարները («Գրող Մ․ Զոնսոն», 1772, Թեյթ պատկերասրահ, Լոնդոն), ինչպես և ինքնադիմանկարները (1753-1754, Դիմանկարի ազգային պատկերասրահ, Լոնդոն)։


== Պատկերասրահ ==

		
		
		
		
		


== Ծանոթագրություններ ==


== Գրականություն ==
Farrington, «Memoires of the life of Sir Joshua Reynolds» (Лондон, 1809);
Leslie and Taylor, «Life and times of Reynolds» (2 т., Л., 1864—1865).
Collins, «Sir Joshua Reynolds as portrait-painter» (Л., 1873).
Chesneau, «Joshua Reynolds» (П., 1887).
Cl. Phillips, «Sir Joshua Reynolds» (Л., 1893).


== Արտաքին հղումներ ==
Джошуа Рейнолдс
Сомов А. И. (1890–1907)։ «Рейнольдс, Джошуа»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ
Շպրե-Նայսե (շրջան)

Շպրե-Նայսե  (գերմ.՝ Landkreis Spree-Neiße), շրջան Գերմանիայում։ Շրջկենտրոնն է Ֆորստ քաղաքը։ Զբաղեցնում է 1647,89 կմ2։ Բնակչությունը՝ 126 966 մարդ։ Բնակչության խտությունը՝ 72 մարդ/կմ2։ Շրջանի պաշտոնական կոդը՝ 12 0 71։ Շրջանում 30 համայնք կա։


== Ծանոթագրություններ ==
Մայստեր Էքհարթ

Մայստեր Էքհարթ (գերմ.՝ Meister Eckhart, այսինքն` ուսուցիչ Էքհարթ, հայտնի է նաև որպես Յոհաննես Էքհարթ (Johannes Eckhart) և Էքհարթ Հոխհայմեցի (Eckhart von Hochheim, 1260, Հոխհայմ, Nessetal, Gotha, Թուրինգիա, Սրբազան Հռոմեական կայսրություն - 1328, Ավինյոն), գերմանացի միջնադարյան աստվածաբան, փիլիսոփա և միստիկ, որը ծնվել է Սրբազան Հռոեմեական կայսրության Թյուրինգիա նահագանի Գոթա քաղաքում։
Էքհարթը կարևորություն ձեռք բերեց Պապերի Ավինյոնյան գերության ժամանակահատվածում։ Դրանից հետո նա մեղադրվեց հերետիկոսության մեջ ու ներկայացվեց ֆրանցիսկյան ինկվիզիտորների (հավատաքննիչների) դատին և հետաքննվեց Յոհան 12-րդ պապի կողմից։ Սակայն, նա մահացավ կտտանքների ընթացում մինչև իր դատավճիռն իմանալը։
Նա հայտնի էր «Աստծո ընկերներ» կազմակերպության հետ ունեցած իր հարաբերությունների համար, նրա աշակերտներն էին Ջոն Թաուլերը և Հենրիխ Սուզոն։ 19-րդ դարից սկսած Էքհարթի գրական գործունեության հանդեպ հետաքրքրության նոր ալիք բարձրացավ, փիլիսոփաները և աստվածաբանները նրան համարեցին մեծագույն միստիկներից մեկը։


== Աշխատանքներ ==
Quaestiones Parisiensis
Prologus generalis in Opus tripartitium
Prologus in Opus propositionum
Prologus in Opus expositionum
Expositio Libri Genesis
Liber Parabolorum Genesis
Expositio Libri Exodi
Expositio Libri Sapientiae
Sermones et Lectiones super Ecclesiastici
Expositio sancti Evangelii secundum Iohannem


== Ծանոթագրություններ ==
Սարգիս Թևոսյան

Սարգիս Խաչատուրի Թևոսյան (մարտի 13, 1908(1908-03-13), Դեվրլու, Երևանի գավառ, Երևանի նահանգ, Կովկասի փոխարքայություն, Ռուսական կայսրություն - նոյեմբերի 23, 1974(1974-11-23), Երևան, Հայկական ԽՍՀ, ԽՍՀՄ), հայ ճարտարագետ-տեխնոլոգ, պետական գործիչ։ ՀԽՍՀ վաստակավոր ճարտարագետ (1964)։


== Կենսագրություն ==
1934 թվականին ավարտել է Երևանի պոլիտեխնիկական ինստիտուտը։ 1945-1951 թվականներին կարբիդի գործարանի, 1951-1961 թվականներին՝ Կիրովականի քիմիական կոմբինատի տնօրեն, 1961-1965 թվականներին՝ ՀԽՍՀ Ժողտնտխորհի նախագահի առաջին տեղակալ, 1965-1969 թվականներին՝ սննդի արդյունաբերության նախարար, 1969-1971 թվականներին՝ քիմիայի վարչության պետ։ 1936-1951 թվականներին միաժամանակ դասավանդել է ԵՊԻ-ում։

Նրա ղեկավարությամբ և մասնակցությամբ ընդլայնվել են ՀԽՍՀ քիմիայի, գունավոր մետալուրգիայի, ռադիոէլեկտրոնիկայի և սարքաշինության, էլեկտրատեխնիկական հաստոցաշինության, սննդի, թեթև արդյունաբերությունները։ 1957-1974 թվականներին եղել է ԽՍՀՄ ԳԽ պատգամավոր։ Թևոսյանի անունով են կոչվել Վանաձորի քիմիական տեխնիկումը և փողոց։


== Ծանոթագրություններ ==
(2631) Չժեցզյան

(2631) Չժեցզյան (անգլ.՝ Zhejiang), աստերոիդ աստերոիդների հիմնական գոտում։ Հայտնաբերվել է 1980 թվականի հոկտեմբերի 7-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,797821 ա. մ., առավելագույնը մոտենում է 2,3507 ա. մ. հեռավորության վրա և հեռանում 3,2449 ա. մ.։ Արեգակի շուրջ մեկ ամբողջական պտույտ է կատարում 1709,34 երկրային օրվա ընթացքում, իր ուղեծրով շարժվելով միջինում 0,210608 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,58° անկյուն։
Չժեցզյան աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2631) Չժեցզյան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դարովկա (գյուղ, Կովելի շրջան)

Անվան այլ կիրառումների համար տե՛ս՝ Դարովկա (այլ կիրառումներ)Դարովկա (ուկրաիներեն՝ Дарівка), գյուղ Ուկրաինայի Վոլինի մարզի Կովելի շրջանում։ Հիմնադրվել է 1939 թվականին։
2001 թվականի տվյալներով Դարովկա գյուղում բնակվում էր 412 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լետնյայա (Տյոդայի վտակ)

Անվան այլ կիրառումների համար տե՛ս՝ Լետնյայա (այլ կիրառումներ) Լետնյայա  (ռուս.՝ Летняя), գետ Ռուսաստանում, հոսում Արխանգելսկի մարզում։ Գետաբերանը տեղակայված է Կիմժա գետի ձախ ափին՝ 57 կմ հեռավորության վրա։ Գետի երկարությունը 10կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - '03020300112103000027876
Հիդրոլոգիական ուսումնասիրությունների կոդը - 103002787
Ավազանի կոդը -  03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նիգրան (քաղաք)

Նիգրան (իսպ.՝ Nigrán), քաղաք և համայնք Իսպանիայում, մտնում է Պոնտևեդրայի մեջ, որն էլ իր հերթին մտնում է Գալիսիա ինքնավար համայնքի մեջ։ Համայնքը մտնում է Վիգո շրջանի կազմի մեջ։ Տարածքը՝ 34,9 կմ2։ Բնակչությունը՝ 17909 (2010 թվականին)։ Վարչական կենտրոնից հեռավորությունը 42 կմ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Ayuntamiento de Nigrán
Turismo Nigrán
Información sobre Val Miñor
Información sobre Nigrán
Nigrán, Turismo Rías Bajas
Սարիփունար

Սարիփունար, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սելիշչի (գյուղ, Իչալկովսկի շրջան)

Անվան այլ կիրառումների համար տե՛ս՝ ՍելիշչիՍելիշչի (ռուս.՝ Селищи), գյուղ Ռուսաստանի Մորդովիա հանրապետության Իչալկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բիտ Սանգի

Բիտ Սանգի, հնագույն երկիր Հայկական լեռնաշխարհում, հավանաբար Ուրմիա լճի մոտակայքում։ Հիշատակված է ասորաբաբելոնական արձանագրություններում։


== Ծանոթագրություններ ==
Ջիմ Ուելս շրջան (Տեխաս)

Ջիմ Ուելս շրջան (անգլ.՝ Jim Wells County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.240 կմ² է, բնակչությունը՝ 39.326 մարդ (2000 թ. տվյալներով)։ Շրջկենտրոնն է Ալիս բնակավայրը։ Կազմավորվել է 1911 թ.։
(7989) Պարնադավիդե

(7989) Պարնադավիդե (անգլ.՝ Pernadavide), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,389019 ա. մ., առավելագույնը մոտենում է 1,9248 ա. մ. հեռավորության վրա և հեռանում 2,8532 ա. մ.։ Արեգակի շուրջ մեկ ամբողջական պտույտ է կատարում 1348,74 երկրային օրվա ընթացքում, իր ուղեծրով շարժվելով միջինում 0,266916 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7989) Պարնադավիդե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժմուդչե

Ժմուդչե (ուկրաիներեն՝ Жмудче), գյուղ Ուկրաինայի Վոլինի մարզի Կովելի շրջանում։
2001 թվականի տվյալներով Ժմուդչե գյուղում բնակվում էր 354 մարդ։ Բնակավայրը զբաղեցնում է 1329 կմ² տարածք։ Բնակչության խտությունը կազմում էր 266,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Hello, I Love You

Hello, I Love You-ը ամերիկյան լեգենդար ռոք խումբ The Doors-ի երգն է։ Երգը ընդգրկվել է խմբի երրորդ ստուդիական ալբոմում՝ Waiting for the Sun-ում 1968 թվականին։ Այն լույս է տեսել որպես սինգլ նույն թվականին և վաճառվել է 1,000,000 օրինակով Ամերիկայի Միացյալ Նահանգներում՝ զբաղեցնելով առաջին հորիզոնականը տեղի չարթերում։ Երգը առաջին հորիզոնական է զբաղեցրել նաև Կանադայում։ Երգը դարձավ խմբի հիթը Մեծ Բրիտանիայում զբաղեցնելով այնտեղ 15-րդ հորիզոնականը։
Երգն այն դեմո երգերից է, որը խումբը կատարել է Aura Records գործընկերության համար 1965 թվականին։
Երբեմն երգի վերնագիրը նշվում է այսպես "Hello, I Love You (Won't You Tell Me Your Name?)" կամ էլ այսպես "Hello, I Love You Won't You Tell Me Your Name?"։ Վերնագիրը որը տպված է, կախված է նրանից, թե ինչքան վաղուցվա է ստեղծագործության թողարկումը։


== Գրագողության կասկածներ ==
Ինչպես նշում է խմբի կիթառահար Ռոբի Կրիեգերը, բացառված է այն, որ երգի կառուցվածքը գողացվել է Ռեյ Դեյվիսից, որը նույն տիպի կիթառային ռիֆ է նվագում The Kinks-ի "All Day and All of the Night" երգում։ Փոխարենը նա նշել է, որ երգը ներշնչված է եղել Cream խմբի "Sunshine of Your Love" երգից։ Խմբի և Ջիմ Մորիսոնի մասին կենսագրական գրքում՝ No One Here Gets Out Alive նշված է, որ Մեծ Բրիտանիայում երգի հետ կապված բոլոր հաջողությունները դատարանի վճիռով վերագրվում են Ռեյ Դեյվիսին։


== Իրական կյանքի ազդեցությունները ==
Երգի վերջին քառյակը գրվել է Ջիմ Մորիսոնի կողմից ալբոմի ձայնագրումից մի քանի տարի առաջ, և այդ տողերը հավանաբար Վենետիկյան ծովափում ապրող մի աֆրոամերիկացի աղջկա մասին է, որի հանդեպ նա անտարբեր չի եղել։


== Անձնակազմ ==
Ջիմ Մորիսոն - վոկալ
Ռեյ Մանզարեկ - դաշնամուր
Ռոբի Կրիգեր - կիթառ
Ջոն Դենսմոր - հարվածային գործիքներ


== Չարթեր ==


== Վաճառքներ ==


== Ծանոթագրություններ ==
Բուրմակինո (այլ կիրառումներ)

Բուրմակինո, կարող է վերաբերել՝

Բուրմակինո - քաղաքատիպ ավան Ռուսաստանի Յարոսլավլի մարզի Նեկրասովսկի շրջանի կազմում։
Բուրմակինո - գյուղ Ռուսաստանի Սմոլենսկի մարզի Ուգրանսկի շրջանի կազմում։
Մանսա Կոնկո

Մանսա Կոնկո (անգլ.՝ Mansa Konko Թագավորների հովիտ)՝ Գամբիայի փոքր քաղաքներից մեկն է։ Գտնվում է Ցածր գետ մարզի Արևմտյան Ջարրա շրջանում։ 2013 թվականի տվյալներով քաղաքի բնակչությունը կազմել է 314 մարդ։ Բնակչությունը սկսած 2005 թվականից աճում է, սակայն վերջին 2 տարիներին դանդաղ տեմպերով նվազում է։ Քաղաքը հանդիսանում է Ցածր գետ մարզի կենտրոնը։
Հայկազ Նավասարդյան

Հայկազ Սարիբեկի Նավասարդյան (հունվարի 10, 1957(1957-01-10), Ծաղկաշեն, Ապարանի շրջան, Հայկական ԽՍՀ, ԽՍՀՄ), հայ մաթեմատիկ-ծրագրավորող։


== Կենսագրություն ==
Հայկազ Նավասարդյանը ծնվել է 1957 թվականի հունվարի 10-ին Հայաստանի Հանրապետության Ապարանի Ծաղկաշեն գյուղում։ 1964-1971 թվականներին սովորել է Ծաղկաշենի 8-ամյա դպրոցում։ Այնուհետև ուսումը շարունակել է ԵՊՀ-ին առընթեր ակադեմիկոս Արտաշես Շահինյանի անվան ֆիզմաթ գիշերօթիկ դպրոցում, որն ավարտել է 1974 թվականին։ Նույն տարում ընդունվել և 1979 թվականին գերազանցության դիպլոմով ավարտել է ԵՊՀ-ի մեխմաթ ֆակուլտետի մաթեմատիկական բաժինը։ 1980-1983 թվականներին սովորել է ԵՊՀ-ի հեռակա ասպիրանտուրայում։


== Աշխատանքային գործունեություն ==
1979-1988 թվականներին աշխատել է ԵՊՀ-ի ֆիզմաթ ֆակուլտետում՝ որպես մաթեմատիկ-ծրագրավորող։ 1983-1988 թվականներին համատեղությամբ աշխատել է ԵՊՀ-ին առընթեր դպրոցում, որպես մաթեմատիկայի ուսուցիչ, իսկ 1988 թվականից՝ որպես հիմնական աշխատող։ 1990-1993 թվականներին և 1997-2002 թվականներին աշխատել է որպես ուսումնադաստիարակչական աշխատանքների գծով փոխտնօրեն, իսկ 2002 թվականի մարտի 11-ից՝ տնօրեն։
1997 թվականին հիմնադրել է Ուսում ոչ պետական հանրակրթական դպրոցը և 1997-2002 թվականներին եղել է այդ դպրոցի տնօրենը։
1990 թվականին ստացել է «Մեթոդիստ ուսուցիչ» կոչում, իսկ 1996 թվականին՝ մաթեմատիկայի հետազոտող ուսուցչի որակավորում։ Մարզային, հանրապետական և միջազգային օլիմպիադաների կազմակերպման համար պարգևատրվել է ՀՀ ԿԳ նախարարի պատվոգրով 2 շնորհակալագրերով, ինչպես նաև Երևանի քաղաքապետի շնորհակալագրով և դիպլոմով։ Նա ունի մի շարք տպագրված հոդվածներ, զեկուցումներ, մաթեմատիկայի տեղեկագիրք, գրքույկներ, «Երկրաչափության լրացուցիչ նյութեր» և «Հետաքրքրաշարժ խնդիրներ», թարգմանել և անհրաժեշտ տեսական նյութ ավելացնելով հրատարակել է Վ. Պարախնևիչի «Երկրաչափության խնդիրների ժողովածու» խնդրագիրքը, 7-9-րդ դասարանցիների ընդունելության քննությունների համար կազմել է «Հետաքրքրաշարժ և տրամաբանական խնդիրներ» 2001-2012 թվականներին խնդրագիրքը։


== Պարգևներ ==
Մովսես Խորենացու մեդալ (2005)։
Հայաստանի Հանրապետության վաստակավոր մանկավարժ (2011)։
ՀՀ վարչապետի հուշամեդալ (2015)։


== Աղբյուրներ ==
Հայկազ Սարիբեկի Նավասարդյան. ԵՊՀ առընթեր Արտաշես Շահինյանի անվան ֆիզիկամաթեմատիկական դպրոցի կայքում Archived 2013-06-27 at the Wayback Machine.
Ներքին Ալգոյ (շրջան)

Ներքին Ալգոյ  (գերմ.՝ Landkreis Unterallgäu), շրջան Գերմանիայում։ Շրջկենտրոնն է Մինդելհայմ քաղաքը։ Զբաղեցնում է 1.229,2 կմ2։ Բնակչությունը՝ 135 708 մարդ։ Բնակչության խտությունը՝ 110 մարդ/կմ2։
Շրջանի պաշտոնական կոդը՝ 09 7 78։ Շրջանում 52 համայնք կա։


== Ծանոթագրություններ ==
Աթակ

Աթակ, Ատախ, գետ Հայկական լեռնաշխարհում, Արևմտյան Տիգրիսի ավազանում, Արղանամադեն գետի վտակ։


== Ծանոթագրություններ ==
Հացիկ (Մշո գավառ)

Անվան այլ կիրառումների համար տե՛ս՝ Հացիկ (այլ կիրառումներ)Հացիկ (Հասիկ, Հացիկ), գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում է Մուշ քաղաքից հյուսիս-արևելք՝ արգավանդ գետահովտում։


== Պատմություն ==
Բազմաթիվ հեղինակներ Հացիկ գյուղը նույնացնում են Մեսրոպ Մաշտոցի ծննդավայր Հացեկ կամ Հացեկաց գյուղի հետ, սակայն ըստ Սողոմոն Տարոնցու այն գտնվում էր Հացիկ գյուղից 6-7 կմ հեռավորության վրա։ XX դարում հազիվ էին նշմարվում Հացեկացի ավերակները։
Հացիկն ավերվել է 1915 թվականի Մեծ եղեռնի ժամանակ։ Բնակչության մեծ մասը կոտորվել է թուրքերի ձեռքով։


== Բնակչություն ==
Հացիկն հիմնականում հայաբնակ էր։ 1886 թվականին ուներ 50 տուն՝ 500 հայ բնակչով և 10 տուն քուրդ (եզիդի) բնակչով։ 1909 թվականին ուներ 30-35 տուն բնակիչ։


== Տնտեսություն ==
Բնակչության հիմնական զբաղմունքը անասնապահություն, երկրագործություն և առևտուրն էր։


== Պատմամշակութային կառույցներ ==
Հացիկն ուներ եկեղեցի։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բոխոտնիցա

Բոխոտնիցա (լեհ.՝ Bochotnica) գյուղ Լեհաստանի հարավ արևելքում, գտնվում է Լյուբլին և Պուլավա քաղաքների միջև։ Տեղակայված է Կազիմեժ Դոլնի գմինայի մոտակայքում։ 2010 թվականի տվյալներով գյուղում ապրում էր 1500 բնակիչ։

Գյուղից ոչ հեռու գտնվում են 14-րդ դարի ամրոցի ավերակները։ Ավանդության համաձայն՝ ամրոցը կառուցվել է Կազիմիր 3-րդ Մեծի կողմից իր սիրուհու՝ աղքատ հրեա, կոշկակարի աղջիկ Էսթեր Մալախի համար։ Գաղտնի միջանցքով ամրոցը միացել է Կազիմիրի ամրոցին։ Ավերակների կողքին է գտնվում փարոս աշտարակը, որը կառուցվել է 13-րդ դարում։ Երկրորդ համաշխարհային պատերազմից հետո հետո գյուղը հակակոմունիստական դիմադրության կենտրոն էր։ 1945 թվականի մայիսի 24-ին գյուղում տեղի է ունեցել մարտ՝ Կրայովայի բանակի և ԽՍՀՄ Ներքին գործերի ժողովրդական կոմիսարիատի միջև, ինչի արդյունքում զոհվել են 16 խորհրդային գործակալ և 10 լեհ կոմունիստ։
1950 թվականի մայիսի 1-ին գյուղը էլեկտրաէներգիա է մատակարարվել, 1960-ականներին գյուղում կառուցվել են հրշեջ կայան, կուլտուրայի տուն, հեռախոսակայան։
Այսօր զբոսաշրջիկների համար այն հանդիսանում է որպես դիտակետ։


== Ծանոթագրություններ ==
Աֆրիկայի ջրվեժների ցանկ


=== Անգոլա ===
Կալենդուլա ջրվեժ, լայնությամբ երկրորդը Աֆրիկայում


=== Բուրկինա Ֆասո ===
Թագբալադուգու ջրվեժ


=== Բուրունդի ===
Chutes de la Kagera
Րուզումո ջրվեժ


=== Կոնգոյի Դեմոկրատական Հանրապետություն ===
Բոյոմա ջրվեժ (Սթենլիի ջրվեժ)
Ինգա ջրվեժ
Լիվինգստոուն ջրվեժ
Լոֆոի ջրվեժ


=== Կենտրոնաաֆրիկյան Հանրապետություն ===
Աշիմա ջրվեժ


=== Չադ ===
Գութիոթ(Gauthiot) ջրվեժ


=== Եթովպիա ===
Բլյու Նիլ(Blue Nile) ջրվեժ


=== Գաբոն ===
Իվելա(Ivela) ջրվեժ


=== Գանա ===
Վլի(Wli) ջրվեժ
Բոթի(Boti) ջրվեժ
Քինթամփո(Kintampo)
Աֆլաբո(Aflabo) ջրվեժ


=== Գվինեա ===
Թինկիսո(Tinkisso) ջրվեժ
Դանի(Dani) ջրվեժ
Թաինի(Taini) ջրվեժ


=== Քենիա ===
Թոմսոնի(Thomson's) ջրվեժ
Fourteen ջրվեժ


=== Լեսոտո ===
Մալեցունյանե(Maletsunyane) ջրվեժ


=== Լիբիա ===
Դերնա(Derna) ջրվեժ
(Ras al Helal) ջրվեժ


=== Մադագասկար ===
Մադրակա(Mandraka) ջրվեժ


=== Մալի ===
Գուինա(Gouina) ջրվեժ


=== Մարոկկո ===
Մանարակա(Manaraka) ջրվեժ
Օզունդ(Ouzoud) ջրվեժ


=== Նամիբիա ===
Ռուականա(Ruacana)ջրվեժ


=== Հարավաֆրիկյան Հանրապետություն ===


==== Հյուսիսային Քաափ ====
(Augrabies) ջրվեժ


==== Քվազուլու-Նաթալ(KwaZulu-Natal) ====
Հովիք(Howick) ջրվեժ
Թուգելա(Tugela) ջրվեժ - 947 m (3,110 ft) highest waterfall in Africa, second highest in the world.
Նանդու(Ncandu) ջրվեժ


==== Մպուլանգա (Mpumalanga) ====
Բեռլին(Berlin) ջրվեժ
Բրիդալ(Bridal Veil) ջրվեժ (Mpumalanga), near Sabie
Lisbon Falls
Երկար Թոմ(Long Tom) ջրվեժ
Լոուն գրիք(Lone Creek) ջրվեժ, near Sa
Մակ-Մակ(Mac-Mac) ջրվեժ
Ձիու պայտ(Horseshoe) ջրվեժ (Mpumalanga), near Sabie
Սաբի(Sabie) ջրվեժ, near Sabie


=== Ուգանդա(Uganda) ===
Սիփի(Sipi) ջրվեժ
Մարչիզոն(Murchison) ջրվեժ
Դաննի Մերկեր (Danny Mercer yr10) ջրվեժ


=== Զամբիա(Zambia) ===
Կալամբո(Kalambo) ջրվեժ
Նգոնյե(Ngonye) ջրվեժ
Նյամբեզի(Nyambezi) ջրվեժ
Ջադբաբայ(Jadbabaie) ջրվեժ
Ֆորնասինի(Fornasini) ջրվեժ
Օրիբույկ(Oribuyce) ջրվեժ
Լիկիեր(Likier) ջրվեժ
Մուրխանա(Murkhana) ջրվեժ
Թարմվելա(Tarmwela) ջրվեժ
Փենյալայնին(Phenyalainine) ջրվեժ
Սինհա(Sinha) ջրվեժ
Մաթեսիքիա(Mattessicia) ջրվեժ
Լոսկալիզա(Loscalza) ջրվեժ
Դագնա(Dagna) ջրվեժ
Կունդալիլա(Kundalila) ջրվեժ
Լյումվանգա(Lumwanga) ջրվեժ
Նթումբաշի(Ntumbachi) ջրվեժ
Չիմփոլո(Chimpolo) ջրվեժ
Չիշիմբա(Chishimba) ջրվեժ
Չիմփեփե(Chimpepe) ջրվեժ
Կաբվելումա(Kabweluma) ջրվեժ
Մութումունա(Mutumuna) ջրվեժ
Մամբիումա(Mumbuluma) ջրվեժ
Կուդավիկա(Kudabwika) ջրվեժ
Վիկտորիա(Victoria) ջրվեժ


== Տես նաև ==
en:Category:Waterfalls of Africa (անգլ.)
Սուրբ Աստվածածին եկեղեցի (Դիլիջան)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Աստվածածին եկեղեցի, Հայ առաքելական կառուցվող եկեղեցի Հայաստանի Հանրապետության Տավուշի մարզի Դիլիջան քաղաքում՝ Աղստև գետի աջ ափին։ Եկեղեցու կառուցումն ընթացքի մեջ է։
Եկեղեցին կառուցվելում է Մայր Աթոռ Սուրբ Էջմիածնի, Դիլիջանի քաղաքապետարանի, «Հայաստանի զարգացման նախաձեռնություններ հիմնադրամի» և «Դիլիջանի զարգացման հիմնադրամի» համատեղ մասնակցությամբ։
Շինարությունը ֆինանսավորելում են Գագիկ Ադիբեկյանը, Մաքսիմ Աթայանցը, Ռուբեն Վարդանյանը և Արմեն Կարապետյանը։


== Ճարտարապետություն ==
Սուրբ Աստվածածին եկեղեցին լինելու է գմբեթավոր դահլիճ տիպի, երկու զանգակատներով, որոնք կառուցվելու են գմբեթի երկու կողմերում՝ երկթեք տանիքի վրա։ Եկեղեցին կառուցվելու է 4.5 մետր բարձրության հարթակի վրա։ Եկեղեցու ընդհանուր մակերեսը կազմելու է 550 մ2։ Նախագծի հեղինակն է ճարտարապետ Մաքսիմ Աթայանցը։


== Ծանոթագրություններ ==
Իսրայել Չարնի

Իսրայել Չարնի (Israel W. Charny, 1931, Ֆիլադելֆիա, Փենսիլվանիա, ԱՄՆ), հրեա հոգեբան, սոցիոլոգ և պատմաբան, ցեղասպանության ճանաչված մասնագետ, պրոֆեսոր։
Չարնին երկհատոր Encyclopedia of Genocide հանրագիտարանի խմբագիրն է, և Երուսաղեմի Հոլոքոստի ու ցեղասպանության ինստիտուտի գործադիր տնօրենը։
Բազմաթիվ գրքերի և հոդվածների հեղինակ է։ Հիմնական աշխատությունները նվիրված են ցեղասպանությունների համեմատական ուսումնասիրությանը. ցեղասպանության սպառնալիքի վաղ հայտնաբերման և կանխարգելման հնարավորություններին։ Մասնակցել է ցեղասպանության հարցերին նվիրված մի շարք միջազգային գիտական կոնֆերանսների (Թել Ավիվ, 1982 թ., Երևան, 1990 թ.), հանդես եկել զեկուցումներով։ Առաջարկում է ստեղծել մարդու իրավունքների և ցեղասպանության կանխման համաշխարհային կենտրոն։ Ողջակիզման և ցեղասպանության ինստիտուտի «Ինտերնետ» բյուլետենի խմբագիրն է. «Ինտերնետի» 1990 թ.-ի ապրիլ ամսվա համարը նվիրված է Թուրքիայում հայերի ցեղասպանության 75-ամյակին։


== Աղբյուրներ ==


== Հրատարակություններ ==
Encyclopedia of Genocide
Genocide: a critical bibliographic review
"A Classification of Denials of the Holocaust and Other Genocides", Journal of Genocide Research 2003, 5 (1), pp. 11–34.


== Երկեր ==
The Turks, Armenians and Jews in Israel W. Chamy and Shamai Davidson (Eds ),
The Book of the International Conference on the Holocaust and Genocide. Book One, Tei-Avtv, 1983.։
Genocide։ The Ultimate Human Rights Problem, In Social Issues Resource Series։ Human Rights, v. 2, 1986, article N 57.


== Հղումներ ==
Կենսագրություն
Ի. Չարնի. «Իսրայելի ժողովուրդը գիտի Հայոց ցեղասպանության մասին, նրանք այն չեն ժխտում»
Ռուդոլֆ Գաբրիելյան

Վիքիպեդիայում կան հոդվածներ  Գաբրիելյան ազգանունով այլ մարդկանց մասին:Ռուդոլֆ Սեմյոնի Գաբրիելյան (օգոստոսի 24, 1943(1943-08-24), Երևան, Հայկական ԽՍՀ, ԽՍՀՄ), հայ բժիշկ, սրտաբան։ Բժշկական գիտությունների դոկտոր (1998), պրոֆեսոր (2009):


== Կենսագրություն ==
Ռուդոլֆ Գաբրիելյանը ծնվել է 1943 թվականին Երևանում։ 1969 թվականին ավարտել է Երևանի բժշկական ինստիտուտը։ 1976-1980 թվականներին եղել է Երևանի սրտաբանության ԳՀԻ սրտամկանի ինֆարկտի բաժանմունքի վարիչ, 1980-1990 թվականներին՝ ԳՀԻ գլխավոր բժիշկ, սրտի իշեմիկ հիվանդության բաժանմունքի ավագ գիտաշխատող։
1990-1991 թվականներին՝ ՀՀ առողջապահության փոխնախարար։ 1991 թվականից՝ Սրտաբանության ԳՀԻ սրտի իշեմիկ հիվանդության բաժնի գիտական ղեկավար։
Աշխատանքները վերաբերում են սուր ինֆարկտի և սրտի իշեմիկ հիվանդության, սուր պսակային համախտանիշի վաղ ախտորոշման և բուժման հարցերին։


== Ծանոթագրություններ ==
Երնջիկ

Երնջիկ, հայկական իգական անուն։ Առաջացել է հայերեն երինջ բառից։ Հնում համարվում էր անսովոր անուն, սակայն գործածական էր։


== Գործածություններ ==
Երնջիկ, կին Սիսակ կամ Բաղակ նահապետի, կառուցել է Երնջակ բերդը, որը կոչվեց իր անունով։


== Ծանոթագրություններ ==
Սապովնելա (ֆուտբոլային ակումբ)

Ֆուտբոլային ակումբ «Սապովնելա» Թերջոլա, վրացական ֆուտբոլային ակումբ։ Հիմնադրվել է Թերջոլա քաղաքում։


== Պատմությունը ==
Ակումբը հիմնադրվել է 1983 թվականին՝ Թերջոլաում։ Հիմնադրումից հետո սկսել է հանդես գալ Վրացական ԽՍՀ-ի առաջնությանը։
1990 թվականին՝ երբ Վրաստանը դուրս եկավ ԽՍՀՄ-ի առաջնությունից թիմը սկսել է հանդես գալ Վրաստանի առաջնությունում։ 1992 թվականին դարձել է առաջնության փոխչեմպիոն, իսկ 1993 թվականին՝ բրոնզե մեդալակիր։
Թիմի լավագույն ռմբարկուն Կառլո Չինչալաձեն է, ով մեկ մրցաշրջանում դարձել է 18 գոլի հեղինակ։ 2014/15 մրցաշրջանի արդյուքնում թիմը հռչակվել է առաջնության B խմբի չեմպիոն։


== Մարզադաշտը ==
Թիմը իր տնային հանդիպումներն անցկացնում է «Սապովնելա Արենա» մարզադաշտում։ Այն բացվել է 2012 թվականին։
Մարզադաշտը կարող է ընդունել մինչը 12000 հանդիսականի։


== Ծանոթագրություններ ==


== Արտաքին հղումներ ==
«Սապովնելա» ՖԱ-ի էջը footballfacts.ru կայքում
«Սապովնելա» ՖԱ-ի էջը soccerway.com կայքում
Նադվա (այլ կիրառումներ)

Նադվա, կարող է վերաբերել՝

Նադվա - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Նադվա - գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Արշոյի 35-րդ առանձին հրաձգային գումարտակ

Արշոյի 35-րդ առանձին հրաձգային գումարտակ , Ասկերանի պաշտպանական շրջանի ստորաբաժանում։ Կազմավորվել է 1992 թ.-ի սեպտեմբերին՝ շրջանի Ակնաղբյուր, Ավետարանոց, Սարաշեն, Սղնախ, Մադաթաշեն, Ջրաղացներ գյուղերի պաշտպանության համար։
Բերդիշևկա

Բերդիշևկա (ռուս.՝ Бердышевка), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վիչեռգա գետի աջ ափին՝ 102 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000024006
Հիդրոլոգիական ուսումնասիրությունների կոդը -  103002400
Ավազանի կոդը -  03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էշբի (ֆիլմ)

«Էշբի» (անգլ.՝ Ashby), դրամատիկ կատակերգություն, որի ռեժիսորն է Թոնի ՄաքՆամարի կողմից։ Ֆիլմի պրեմիերան տեղի է ունեցել 2015 թվականի ապրիլի 19-ին «Թրայբեկայի կինոփառատոն»-ի ժամանակ։ ԱՄՆ֊ում ֆիլմն էկրան է բարձրացել 2015 թվականի սեպտեմբերի 25֊ին։ Ֆիլմի կարգախոսն է՝ «Ուղղակի մարդասպան»։


== Սյուժե ==
Տասնյոթամյա Էդ Ուոլլիսը տեղափոխվում է ուրիշ քաղաք և ընդունվում է համալսարան։ Եվ անմիջապես ստանում է առաջին հանձնարարությունը՝ «գտնել մեծահասակ մարդու, զրուցել իր հետ և գրել դրա մասին էսսե»։ Էդը որոշում է գրել իր նոր հարևանի մասին, ով նախկինում եղել է մարդասպան։ Նա որոշել էր հաշվեհարդար տեսնել նախկին ղեկավարների հետ, և նրան մնում էր ապրելու ընդամենը մի քանի ամիս։


== Դերերում ==


== Արտադրություն ==
2014 թվականի հունիսին հայտնի դարձավ այն դերասաննների անուննները, ովքեր պետք է խաղային ֆիլմում։ 2014 թվականի հունիսի 27-ին հայտնի դարձավ, որ Մայքլ Լեները, Քևին Դանը և Զախարի Նայտոնը միացել են դերասանական կազմին։


=== Նկարահանումներ ===
Նկարահանումներն սկսվել են 2014 թվականի հունիսի 22-ին Հյուսիսային Կարոլինայի նահանգի Շարլոթ քաղաքում և շարունակվել են ավելի քան հինգ շաբաթ։ Հունիսի 23-ին դերասանական կազմը տեղափոխվեց Հյուսիսային Կարոլինայի նահանգ՝ Մեթյուսե։


=== Երաժշտություն ===
2014 թվականի հոկտեմբերին ֆիլմի երաժշտությունը գրեց Ալեք Պուրոն։


== Ծանոթագրություններ ==
Բուրեյսկի շրջան

Բուրեյսկի շրջան (ռուս.՝ Бурейский район), մունիցիպալ շրջան Ռուսաստանի Դաշնության Ամուրի մարզում։
Ստեղծվել է 1935 թվականին։ Վարչական կենտրոնը՝ Նովոբուրեյսկիյ։


== Աշխարհագրություն ==
Շրջանի տարածքի մակերեսը կազմում է 7100 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 28410 մարդ։ Բնակչության խտությունը կազմում էր 4 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ադելաիդա Քեյն

Ադելաիդա Քեյն (անգլ.՝ Adelaide Kane, օգոստոսի 9, 1990(1990-08-09), Claremont), ավստրալիացի դերասանուհի, առավել հայտնի «Պատանի գայլը» և «Թագավորություն» հեռուստասերիալներից։


== Կենսագրություն ==
Ադելաիդա Քեյնը ծնվել է 1990 թվականի օգոստոսի 9-ին Ավստրալիայի Պերթ քաղաքում։ Սովորել է անգլիական «Սուրբ Հիլդա» դպրոցում։
6 տարեկանից սկսել է հետաքրքրվել դերասանական արվեստով և 2006 թվականին տեղափոխվելով Մելբուրն՝ սկսել է նկարահանվել «Հարևաններ» սերիալում, 2006 թվականին նաև հաղթել է «Դոլլի» ամսագրի մրցույթում։
Ադելաիդան ունի փոքր եղբայր։ Այժմ բնակվում է Լոս Անջելեսում (ԱՄՆ Կալիֆոռնիա)


== Կարիերա ==
Ադելաիդան դերասանուհու կարիերան սկսել է նկարահանվելով «Հարևաններ» սերիալում՝ մարմանավորելով Լոլլի Ալլենի կերպարը։ 2006 թվականին նա լքել է նախագիծը։ Սկսած 2009 թվականի դեկտեմբերից նկարահանվել է «Հզոր ռենջերներ RPM»:
2010 թվականի ապրիլից նկարահանվել է NBC ալիքի «Լեռան գաղտնիքը» ֆիլմում։ 2010 թվականին նաև նկարահանվել է «Նազան և դաժան» սերիալում՝ Չարլի դերում։
2012 թվականի նոյեմբերին հայտնի դարձավ, որ Քեյնը խաղալու է Դերեքի քրոջ՝ Կորա Հեյլի դերը «Պատանի գայլը» երիտասարդական սերիալի 3-րդ սեզոնում։
2013 թվականին խաղացել է Զոի Սենդինի դերը «Դատաստանի օրը» ֆիլմում, ինչպես նաև մարմնավորել է գլխավոր հերոս Մարիա Ստյուարթին «Թագավորություն» սերիալում։


== Ֆիլմագրություն ==


== Ծանոթագրություններ ==
Սեմեշկինո (գյուղ, Գագարինսկի շրջան)

Անվան այլ կիրառումների համար տե՛ս՝ ՍեմեշկինոՍեմեշկինո (ռուս.՝ Семешкино), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիկտոր Մեյեր

Վիկտոր Մեյեր (գերմ.՝ Victor Meyer, սեպտեմբերի 8, 1848(1848-09-08), Բեռլին, Պրուսիայի թագավորություն - օգոստոսի 8, 1897(1897-08-08), Հայդելբերգ, Բադենի Մեծ Դքսություն, Գերմանական կայսրություն), գերմանացի քիմիկոս։
Գյոթինգենի (1885-1889) և Հայդելբերգի (1889) համալսարանների պրոֆեսոր։ Առաջինն է ստացել (1872 թ.) նիտրոմիացություններ և ուսումնասիրել դրանց քիմիական հատկությունները։ Քարածխի խեժի բենզոլային ֆրակցիայում հայտնաբերել է (1882) թիոֆեն, հետազոտել դրա և շատ ածանցյալների հատկությունները։ Հայտնագործել է ալդեհիդների և կետոնների ռեակցիան հիդրօքսիլամինի հետ և առաջինն ստացել օքսիմներ և այլն։ Առաջարկել է (1878-1880) գոլորշու խտությամբ նյութի մոլեկուլային զանգվածի որոշման մեթոդ։


== Ծանոթագրություններ ==
Լեռնական հրեաներ

Լեռնական հրեաներ (ինքնանվանում՝ жугьур [джуhур]), Արևելյան Կովկասում բնակվող հրեաների ենթաէթնիկ խումբ։ Մինչև 19-րդ դարի կեսը հիմնականում բնակվում էին Դաղստանի հարավում և ներկայիս Ադրբեջանի հյուսիսում, իսկ հետագայում սկսեցին բնակվել ննաև Դաղստանի հյուսիսում, հետո տեղափոխվում են Ռուսաստանի մյուս շրջաններ, ապա՝ մի մասը վերադառնում է Իսրայել։
Քայլ Ուոքեր-Փիթերս

Քայլ Ուոքեր-Փիթերս (անգլ.՝ Kyle Walker-Peters, ապրիլի 13, 1997(1997-04-13), Edmonton, Էնֆիլդ, Մեծ Լոնդոն), անգլիացի ֆուտբոլիստ, Տոտտենհեմ Հոտսպուր ակումբի պաշտպան։


== Անձնական կյանք ==
Ուոքեր-Փիթերսը ծնվել է Լոնդոնում։ Նրա հորեղբայրը՝ Ֆիլ Ուոքերը նախկին ֆուտբոլիստ էր, ով խաղում էր Միլվալ և Չառլտոն Ատլետիկ ակումբներում։


== Ակումբային կարիերա ==
2014 թվականին տեղափոխվել է ակումբի երիտասարդական կազմ։ Կայլը ներգրավված է մեծահասակների թիմի մարզումներին և հանդիպումներին , սակայն նա դեռևս պաշտոնական հանդիպում չի ունեցել։


== Կարիերա ազգային հավաքականում ==
2014-ից մինչև 2016 թվականները Կայլը ներկայանում էր Անգլիայի երիտասարդական մակարդակում և անցկացրել է տասնյոթ հանդիպումներ։ 2017 թվականին նա ընդգրկվել է ֆուտբոլի աշխարհի առաջնության երիտասարդների կազմում։ Մրցաշարում պաշտպանը սկսեց որպես պահեստային խաղացող և խաղաց միայն մեկ խմբի փուլ։ Փլեյ օֆֆի բոլոր խաղերում նա անցկացրել թիմի մեկնարկային կազմում, իսկ անգլիացիները ի վերջո հաղթեցին այդ մրցաշարը։


== Ծանոթագրություններ ==


== Արտաքին հղումներ ==
Ֆուտբոլիստի էջը Տոտտենհեմի պաշտոնական կայքում(անգլ.)
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Ֆուտբոլիստի էջը Անգլիայի ֆուտբոլային ասոցիացիայի պաշտոնական կայքում(չաշխատող հղում)(անգլ.)
Ֆուտբոլիստի էջը Պրեմիեր Լիգայի պաշտոնական կայքում(անգլ.)
Ուեմսկի

Ուեմսկի (ռուս.՝ Уемский), գյուղ Ռուսաստանի Արխանգելսկի մարզի Պրիմորսկի շրջանի կազմում։
Բնակչությունը 2010 թվականին գրանցված տվյալներով կազմում էր 3742 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վելիկայա Սկելևայա

Վելիկայա Սկելևայա (ուկրաիներեն՝ Велика Скельова), գյուղ Ուկրաինայի Կիրովոգրադի մարզի Սվետլովոդսկի շրջանում։
2001 թվականի տվյալներով Վելիկայա Սկելևայա գյուղում բնակվում էր 535 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էրիսմինդի

Էրիսմինդի (վրաց.՝ ერისიმედი), գյուղ Վրաստանում։ Գտնվում է Կախեթի մարզի Սիղնաղի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 317 մարդ։


== Ծանոթագրություններ ==
Ռազիի-Բոնդարենկոյի տուն (Տագանրոգ)

Ռազիի-Բոնդարենկոյի տուն (ռուս.՝ Дом Рази-Бондаренко), շենք Ռուսաստանի Ռոստովի մարզի Տագանրոգ քաղաքի Պետրոսի փողոց, 84 հասցեում։ Նրա առավել հայտնի սեփականատերեր տարբեր ժամանակներում եղել են Նադեժդա Ռազին և Սեմյոն Միխայլովիչ Բոնդարենկոն։


== Պատմություն ==
19-րդ դարի երրորդ քառորդում վաճառական Ռազին ձեռք է բերել հողամաս, որը հետագայում դարձավ Բոլշոյ Բիրժևոյ նրբանցքի անկյունը։ Մոտակայքում կառուցվեց մեկհարկանի տուն, որը եղել է նրա կնոջ՝ Նադեժդա Ռազիի (օրիորդական ազգանունը՝ Կոբզարևա) սեփականությունը։ Շենքը նրան պատկանել է 1873 թվականից։ Այդ վայրում ժամանակի ընթացքում հայտնվել է երկու շենք։ Անկյունայինում գտնվել է «Զվյոզդոչկա» ռեստորանը, որը պատկանել է քաղքենի Դմիտրի Անտոնովիչ Կրեմենիցկուն։ Մոտակայքում գործել է Գեպֆերտի հյուրանոցը, որի սեփականությունն էր նաև հրուշակեղենի քաղաքում լավագույն կոոպերատիվ կրպակը։ Այնուհետև տանը սկսել է գործել տարրական ուսումնարանների ուսուցիչ Ս. Ս. Բելոկովսկու գրախանութը, որն աշխատել է շատ կարճ, ապա դարձել է Ա. Ա. Վաշինենկոյի սեփականություն։ 1880-ական թվականներին այստեղ հայտնվել է տպարան։ Նադեժնա Ռազիին տունը պատկանել է մինչև 1906 թվականը։ Հայտնի է, որ 1908 թվականին նրա ժառանգները և Մ. Ա. Պոպոնդոպուլոյի ժառանգները Պետրոսի փողոցի զույգ կողմում աղյուսե կցակառույց և կրպակ կառուցելու խնդրագիր են ներկայացրել։
1913 թվականին (այլ տվյալներով՝ 1915 թվականին) շինություններով հողամասի տեր է դարձել Սեմյոն Միխայլովիչ Բոնդարենկոն։ Մինչ այդ նա, ըստ փողոցների հին համարակալման, եղել է Ալեքսանդրի, 50 և Միխայլովյան, 41 տների սեփականատերը։ Սեմյոն Բոնդարենկոյի հայրը եղել է վաճառական, իսկ ինքը՝ Սեմյոն Միխայլովիչը, իր գործունեությունն սկսել է ձկների խոշոր խմբաքանակների ձեռքբերումից և վերավաճառքից։
Սեմյոն Բոնդարենկոն քաղաքում հայտնի էր շնորհիվ իր կինոթատրոնի, որը բացել էր Մեչնիկովի նրբանցքում 1914 թվականի հունվարին։ Ճակատին եղել է «Սեմյոն Բոնդարենկոյի կինոթատրոն» գրությունը, որը կազմելու համար օգտագործվել են էլեկտրական լամպեր։ 1916 թվականի ապրիլից Բոնդարենկոն անձամբ զբաղվել է թատրոնի զարգացմամբ, հետևել է, որ ֆիլմերը ցուցադրվեն «առանց թարթելու»։ Դրան նա հասել է հին տեխնիկան նորով՝ Պատեի գործարանի թողարկածով փոխարինելու շնորհիվ։
1918 թվականի մարտին կինոթատրոնն ազգայնացվել է և վերանվանվել է «Պալաս»։ 1919 թվականին այնտեղ բացվել է գեղարվեստական մանրապատումների «Խճանկար» թատրոնը։ 1920 թվականից այն արդեն սկսել է կոչվել «Ռուսական մեծ հեղափոխության անվան պետական երկրորդ թատրոն»։ 1925 թվականից կոչվել է «Մեծ համր»։ 1930-ական թվականներին ստացել է ժամանակակից անվանումը՝ «Ռոտ Ֆրոնտ»։ Այն հայտնի է նրանով, որ քաղաքում առաջին հնչուն կինոթատրոնն է, իսկ 1957 թվականի հուլիսից դարձել է լայնաֆորմատ։


== Ծանոթագրություններ ==
Սաֆիյա Զագլուլ

Սաֆիյա Զագլուլ (մասրի՝ صفيه زغلول, 1876, Կահիրե, Եգիպտոսի խեդիվատ, Օսմանյան կայսրություն - հունվարի 12, 1946(1946-01-12)), եգիպտացի քաղաքական գործիչ, ֆեմինիստ, Վաֆդ ազատական-ազգայնական կուսակցության առաջնորդներից մեկը։


== Կենսագրություն ==
Թուրքական արմատներով Զագլուլը ծնվել է 1876 թվականին։ Նա քաղաքական, պետական և ռազմական գործիչ Մուստաֆա Ֆահմի Փաշայի՝ Եգիպտոսի նախկին վարչապետի, դուստրն է։
1896 թվականին ամուսնացել է Սաադ Զագլուլի հետ, ով եգիպտացի իրավաբան, հեղափոխական ու 1924 թվականի հունվարի 26-ից մինչև նոյեմբերի 24-ը վարչապետն էր։


== Գործունեություն ==
Ամուսնու՝ Սաադ Զագլուլի 1919 թվականին Սեյշելյան կղզիներ աքսորելուց հետո, նա դարձավ Վաֆդ ազատական-ազգայնական կուսակցության գլխավոր դեմքը։ Նա կազմակերպեց 500 կանանցից բաղկացած ցույց։ 1927 թվականին ամուսնու մահից հետո նա զբաղեցնում է առանորդի կենտրոնական դիրքերը։ Փաստացի նա Վաֆդի կանանց առաջնորդն էր։ 1937 թվականին կուսակցական պառակտումից հետո նահեռացավ քաղաքական կյանքից։
Նա հայտնի էր որպես Umm al-Misriyyin (եգիպտացիների մայր) անունով և Կահիրեիում գտնվող իր տունը կոչվում է "Bayt al-Umma" (Ազգի տուն)։


== Ծանոթագրություններ ==


== Արտաքին հղումներ ==
This day in history: Mother of Egyptians Safeya Zaghloul dies in 1946(անգլ.)
Վերխնեսերեբրյակովկա (Զիմովնիկի շրջան)

Վերխնեսերեբրյակովկա (ռուս.՝ Верхнесеребряковка), սլոբոդա Ռուսաստանի Դաշնության Ռոստովի մարզի Զիմովնիկի շրջանում։ Մտնում է Վերխնեսերեբրյակովսկի գյուղական համայնքի կազմի մեջ։
Աբայի

Աբայի, անհայտ ծագումով հայկական արական անձնանուն


== Հայտնի անվանակիրներ ==
Աբայի (Աբիկազ Բիթայ երեց), Կազբեկի երեց, աղվան (6-րդ դար)․


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, Երևան, 1944, Հատոր 1, Ցուցակ 1, Էջ 1․
«Ցուցակ հայերէն ձեռագրաց մատենադարանին Մխիթարեանց ի Վիեննա», Հակովբոս Տաշյան, Վիեննա, 1895, էջ 653բ․
«Մովսէս Կաղանկատուացւոյ Պատմութիւն Աղուանից աշխարհի», Մկրտիչ Էմին, Մոսկվա, 1860, Էջ 65 (Ա, գլուխ իզ).
«Կանոնգիրք հայոց», Արսեն Ղլտճյան, Թիֆլիս, 1913, էջ 192․
Շուդեկ (գյուղ, Յանաուլսկի շրջան)

Անվան այլ կիրառումների համար տե՛ս՝ Շուդեկ (այլ կիրառումներ)Շուդեկ (ռուս.՝ Шудек, բաշկիրերեն՝ Шудек), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 548 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իսնալյոսի ամրոց

Իսնալյոսի ամրոց (իսպ.՝ Castillo de Iznalloz), ամրաշինություն Իսպանիայի Անդալուզիա ինքնավար մարզի Գրանադա պրովինցիայի Իսնալյոս բնակավայրում։ Պահպանվել են միայն մի քանի ճարտարապետական մնացորդներ, որոնց կից կան 20-րդ դարի երկրորդ կեսին կառուցված մի շարք տներ։


== Նկարագրություն ==
Ամրաշինության պահպանված մնացորդներից է աշտարակը, որը հավանաբար կառուցվել է մասամբ ցեխից, մանրախճից և որմնադրության այլ բնական միջոցներից։ Ունի 4.20 մետր երկարություն, զբաղեցնում է 3.36 մետր տարածք։ Կա նաև բաստիոն, որն ունի տարբեր մակարդակների երկու աշտարակ՝ կառուցված ցեխից և այլ բնական միջոցներից։ Ըստ երևույթին, ամրոցն անվերահսկելի է 1994 թվականից։


== Պատմություն ==
Բլրի ստորին հատվածում հայտնաբերվել են արտաշիրման մնացորդներ, որոնք վկայում են տարածքի վաղ գրավման փաստը։  
Գրանադայի ամիրայության ժամանակաշրջանում Իսնալյոս կոմարկան Խաենի դաշնագրի շնորհիվ՝ որպես պաշտպանողական սահման, ձեռք է բերել մեծ կարևորություն, ինչը նպաստել է ուժեղ շինարարությանը, այդ թվում պահակադիտանոցների ուժեղ համակարգի ստեղծմանը։ Կիրառվել է նասրիդներին բնորոշ շինարարական տեխնիկա։ 
Հավանաբար, ի սկզբանե ամրաշինությունն ունեցել է կրկնակի պաշտպանական պարիսպ ողջ բնակավայրի երկայնքով, որից պահպանվել են որոշ մնացորդներ։


== Ծանոթագրություններ ==


== Աղբյուրներ ==
VVAA (1997): Los castillos a través de la historia. EPGPC-Junta de Andalucía ed., Sevilla, ISBN 84-86944-79-1, p. 100
MALPICA CUELLO, Antonio (1996): Poblamiento y Castillos en Granada; El Legado Andalusí-Lunwerg Ed; Barcelona. ISBN 84-7782-407-X, p. 247-248
Կաբալա

Անվան այլ կիրառումների համար տե՛ս՝ Կաբալա (այլ կիրառումներ)
Կաբալա (եբրայերեն՝ קַבָּלָה‎‎ — «ստացում», «ավանդաբար ստացված»), հրեական շրջաններում առաջացած գաղտնուսույց թեոսոֆիական համակարգ։ Ձևավորվել է X դարում։ Տերմինը հրեական հին գրականության մեջ վերաբերում էր հուդայականությանը։ X-XI-րդ դդ. այն օգտագործվում էր որպես թեոսոֆիական նոր համակարգի անվանում։ Կաբալան համակցել է գնոստիցիզմի, պյութագորականության և նեոպլատոնականության գաղափարները։ Կաբալայում քննարկված է աստծո էության, աստվածային էմանացիաների (սֆիրաների), աշխարհի, հրեշտակների, մարդու ստեղծման, նրանց ճակատագրի հարցը։ Ըստ Կաբալայի` այս ուսմունքն ամբողջությամբ շարադրված է Աստվածաշնչում, սակայն միայն Կաբալայի գաղտնի տեսությանը տեղյակ ընթերցողը կարող է բառերի, տառերի և դրանց թվային նշանակությունների բարդ համակցումների միջոցով հասկանալ այն։
Կաբալայի հիմնական դրույթներն արտացոլված են «Սեֆեր Յեցիրա»-ում («Արարչագործության գիրք», III-VIII-րդ դդ. և «Զոհար»-ում («Լույս», XIII դար)։
Լինելով մեսիական ուսմունք` Կաբալան մեծ դեր է խաղացել քրիստոնեական աստվածաբանական գրականության մեջ, հատկապես վերածննդի դարաշրջանում։


== Արտաքին հղումներ ==
Կաբալայի մասին dw-world.de կայքում (ռուս.)
Օտրադնոե (գյուղ, Բախչիսարայի շրջան)

Անվան այլ կիրառումների համար տե՛ս՝ ՕտրադնոեՕտրադնոե (ուկրաիներեն՝ Відрадне, Ղրիմի թաթարերեն՝ Hanışköy), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Խանիշկոյ։
Չճշտված տվյալներով Օտրադնոե գյուղում բնակվում էր 858 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բենդիմահու Քյոփրու

Բենդիմահու Քյոփրու, կամուրջ Բենդիմահու գետի վրա, նրա գետաբերանից մոտ 4 կիլոմետր վերև։ Դրա վրայով է անցնում Վանից Խառակոնիսով եկող և դեպի Արճեշ գնացող ճանապարհը։


== Ծանոթագրություններ ==
Սևանի լեռներ

Անվան այլ կիրառումների համար տե՛ս՝ Սևան (այլ կիրառումներ)Սևանի լեռներ, Սևանի լեռնաշղթա, Շահդաղի լեռնաշղթա, Շահտաղի լեռնաշղթա, լեռնաշղթա Հայաստանի Գեղարքունիքի մարզի և Ադրբեջանի սահմանագլխին։ Ձգվում է Քաշաթաղ լեռնագագաթից դեպի հարավ-արևելք մինչև Արևելյան Սևանի լեռները։ Ամենաբարձր գագաթը 3319 մ բարձրություն ունեցող Սատանախաչ լեռն է, որը գտնվում է Ադրբեջանի տարածքում։ Հայաստանի տարածքում լեռնաշղթայի ամենաբարձր գագաթը Փերեզակ լեռն է, որն ունի 3290 մ բարձրություն։ Լեռնաշղթայի երկարությունը շուրջ 50 կմ է։


== Ծանոթագրություններ ==
Ավետիս Թերզիբաշյան

Ավետիս Հարությունի Թերզիբաշյան (սեպտեմբերի 2, 1873(1873-09-02), Վան - մարտի 31, 1947(1947-03-31), Փարիզ), հասարակական-քաղաքական գործիչ, գրող։


== Կենսագրություն ==
Սովորել է Վանի Հիսուսյան և Երամյան վարժարաններում։ Երիտթուրքական հեղաշրջումից (1908) հետո ընտրվել է Վանի քաղաքապետ։ Մասնակցել է 1915 թվականի Վանի հերոսամարտին, որից հետո ռուսական զորքերի ու հայ գաղթականների հետ անցել արևելյան Հայաստան։ Պատերազմի ավարտից հետո վերադարձել է Թուրքիա, որոշ ժամանակ ապրել Կ. Պոլսում, որտեղ մասնակցել է ռամկավար ազատական կուսակցության հիմնադրմանը, այնուհետև հաստատվել է Փարիզում։ 1924-1926 թվականներին խմբագրել է «Ապագա» թերթը։
Հեղինակ է պատմահուշագրական երկերի՝ նվիրված Մկրտիչ Խրիմյանին («Արծիվը իր բույնի մեջ», 1938), Պողոս Նուբար փաշային («Նուպար», 1939), զորավար Անդրանիկին («Անդրանիկ», 1942), («Աթոսի հարիւր եւ մէկ պատմուածքներ», 1945), վեպ (Երկու տարի Ատիս Ապեպայի մէջ»)։ Գրել է նաև այլ գեղարվեստական գործեր՝ վեպեր, պիեսներ, պատմվածքներ։


== Ծանոթագրություններ ==
Խոլբոն

Խոլբոն (ռուս.՝ Холбон), քաղաքատիպ ավան Ռուսաստանի, Անդրբայկալյան երկրամասի Շիլկինսկի շրջանի կազմում։
Բնակչությունը 2010 թվականին գրանցված տվյալներով կազմում էր 2447 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պարֆյոնովսկի շրջան

Պարֆյոնովսկի շրջան (ռուս.՝ Парфеньевский район), մունիցիպալ շրջան Ռուսաստանի Դաշնության Կոստրոմայի մարզում։
Ստեղծվել է 1928 թվականին։ Վարչական կենտրոնը՝ Պարֆենևո։


== Աշխարհագրություն ==
Շրջանի տարածքի մակերեսը կազմում է 2500 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 7061 մարդ։ Բնակչության խտությունը կազմում էր 2,82 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պալյեխա

Պալյեխա (կատ.`Pallejà) մունիցիպալիտետ Իսպանիայում։ Գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բախո Լիոբրեգատ շրջանում։ Տարածքը կազմում է 8.23 կմ2։ Բնակչությունը` 11263 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Patrimonio histórico-artístico de Pallejà
Web de Miguel F. Martín con fotografías de Pallejà Archived 2011-11-01 at the Wayback Machine.
Ախուրեան (օրաթերթ)

Անվան այլ կիրառումների համար տե՛ս՝ Ախուրյան (այլ կիրառումներ)«Ախուրեան», հասարակական, գրական օրաթերթ։ Լույս է տեսել 1907-1915 թթ. Ալեքսանդրապոլում (Գյումրի)։ Խմբագիր-հրատարակիչ՝ Կարապետ Ափինյան։
Քաղաքի առաջին հայկական պարբերականն է։ Տպագրվել է խմբագրի «Շիրակ» տպարանում։ Լուսաբանել է Շիրակի հասարակական, տնտեսական և մշակութային կյանքը, արժեքավոր են Անիի պեղումներին նվիրված գիտական նյութերը։ «Ախուրեան»-ին աշխատակցել են Թորոս Թորամանյանը, Արմեն Տիգրանյանը և ուրիշներ։


== Ծանոթագրություններ ==
Պարասոմնիա

Տարաքնություն (լատ.՝ somnus - քուն) քնի խանգարման տեսակ են, որոնք ներառում են ոչ նորմալ շարժումները, վարքը, հույզերը, ընկալումները և երազները քուն մտնելու, քնի, քնի փուլերի արանքներում կամ արթնանալու ընթացքում։


= Տեսակներ =


== Գիշերային մղձավանջներ ==

Վառ երազներ են, որոնք կարող են առաջացնել վախ, սարսափ կամ անհանգստություն։ Սովորաբար մղձավանջից հետո մարդը կտրուկ արթնանում է և կարող է մանրամասն նկարագրել երազի բովանդակությունը։ Մղձավանջից հետո հաճախ դժվար է կրկին քուն մտնել։ Մղձավանջի պատճառները տարբեր են․ հիվանդություններ, անհանգստություն, հարազատ մարդու կորուստ, բժշկական դեղերի ընդունման հետևանք։


== Գիշերային վախեր ==
Քնի խանգարում, որը բնութագրվում է ուժեղ վախի զգացումով կտրուկ արթնացմամբ։ Մարդը նստում է անկողնում կամ վեր է թռնում, գոռում է, թափ տալիս ձեռքերը, քայլում է սենյակում կամ տանը։ Աչքերը լայն բացած են, մեծանում է սրտի կծկումների հաճախականությունը, քրտնարտադրությունը, մարդը դողում է։ Նոպան կարող է տևել մեկից մի քանի րոպե։ Այդ վիճակում գտնվող մարդու հետ խոսել դժվար է, քանի որ նա չի գիտակցում ուրիշների ներկայությունը։ Որոշ ժամանակ անց մարդը կրկին քուն է մտնում և, որպես կանոն, հաջորդ առավոտ ոչինչ չի հիշում։ Գիշերային վախերը առաջանում են քուն մտնելուց հետո մեկից չորս ժամ հետո, երբ գերակայում է քնի խորը փուլը։
Քնի խանգարում ունեցող մարդիկ կարող են վնասել իրենք իրենց կամ ուրիշներին, քանի որ կարող են ակամա կտրուկ շարժումներ անել ոտքերով և ձեռքերով։ Գիշերային վախեր 3-5 տարեկանում առկա են երեխաների 5%֊ի մոտ։
Սուր հուզական լարվածությունը և/կամ ալկոհոլի չարաշահումը բարձրացնում է գիշերային վախերի առաջացումը մեծահասակների մոտ։


== Լուսնոտություն ==

Քնի խանգարում է, որն առաջանում է այն ժամանակ, երբ ԿՆՀ-ի արգելակումը քնած ժամանակ չի տարածվում շարժողական ֆունկցիաներն ապահովող գլխուղեղի հատվածների վրա։ Լուսնոտության նոպան սկսվում է դանդաղ քնի խոր փուլից ոչ լրիվ արթնացման ժամանակ։ Լուսնոտի աչքերը սովորաբար բաց են։ Նա քնած ժամանակ խոսում է, նստում անկողնում կամ ավելի արտահայտված դեպքերում վեր է կենում անկողնուց, քայլում աննպատակ կամ երազի ազդեցությամբ, երբեմն կատարում բարդ համակարգված գործողություններ և առավոտյան այդ մասին աղոտ է հիշում կամ բոլորովին չի հիշում։


== Մշուշված գիտակցությամբ արթնացում ==
Առաջանում է քնից արթնանալու պահին կամ անմիջապես արթնանալուց հետո։ Հիմնական ախտանիշներն են․ դանդաղեցված խոսքը, խառը մտածողությունը, հիշողության խանգարումները, հարցերի և խնդրանքների նկատմամբ ոչ հստակ պատասխանները։
Խոսքը անկապ է, շարահյուսորեն չձևակերպված։ Առկա են շարժողական գրգռվածություն, ապակողմնորոշում տեղի և ժամանակի մեջ։ Տևում է մի քանի րոպեից մինչև մի քանի ժամ։ Սեփական վիճակի մասին հիշողությունը առավոտյան պահպանվում է։
Մեծահասակների մոտ հազվադեպ արձանագրվում են ոչ ադեկվատ վարքային ռեակցիաներ՝ արգեսիա կամ չարացածություն։


== Ծանոթագրություններ ==
Մ.թ.ա. 782


== Դեպքեր ==
Էրեբունի ամրոցի հիմնադրումը ուրարտական Արգիշտի Ա արքայի կողմից։
Ռասկ շրջան (Տեխաս)

Ռասկ շրջան (անգլ.՝ Rusk County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.393 կմ² է, բնակչությունը՝ 47.372 մարդ (2000 թ. տվյալներով)։ Շրջկենտրոնն է Հենդերսոն բնակավայրը։ Կազմավորվել է 1843 թ.։
Նովի Բատակոյուրտ

Նովի Բատակոյուրտ (ռուս.՝ Новый Батакоюрт, օսերեն՝ Ног Бæтæхъойыхъæу), գյուղ Ռուսաստանի Հյուսիսային Օսիա-Ալանիա հանրապետության Պրավոբերեժնի շրջանի կազմում։
Բնակչությունը վերջին գրանցված տվյալներով կազմում էր 2889 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)